Source: https://evl.fi/en/kirkontyomarkkinalaitos/palvelussuhde/vuosiloma/usein-kysyttya-vuosilomasta/ukk-lomapalkka-lomakorvaus-ja-lomaraha
Timestamp: 2019-10-18 01:27:33+00:00
Document Index: 3600879

Matched Legal Cases: ['kko\n', '§ 2', '§ 7', '§ 4', '§ 7', '§ 4', '§ 1', '§ 2', '§ 2', '§ 2', '§ 2', '§ 3', '§ 2', '§ 3']

UKK Lomapalkka, lomakorvaus ja lomaraha - Suomen evankelis-luterilainen kirkko
Usein kysyttyä lomapalkasta, lomakorvauksesta ja lomarahasta
Lomarahan vaihtaminen vapaaksi osa-aikatyössä
1) Sovelletaan ensimmäiseen tapaukseen tuntipalkkaista koskevaa 104 §:ää, jos työsuhde katsotaan päättyneeksi 31.12. Se tarkoittaa käytännössä seuraavaa:
Lomakorvaus (jos työsuhde päättyi 31.12.2015) on 13 % ansiosta eli 427,94 €.
Lomaraha vain lomaoikeuskuukausien ansioon eli ensin lasketaan 13 % ao. lomaan oikeuttavien kuukausien ansiosta lomakorvauksen laskennallinen määrä ja siitä 50 % on lomarahan määrä (107 § 2 mom.). Sain lomakorvaukseksi 172,72 €, josta lomaraha on puolet eli 86,36 € (tuota lomakorvausta ei tietenkään toiseen kertaan makseta, vaan vain lomaraha).
2) Kuukausipalkkaisella kyse on siis jatkuvasta työsuhteesta, jonka katsotaan alkaneeksi 1.1.2016 ja kysymys koskee alkuvuoden loma-asioita. Nyt kyse on lomapalkasta eikä lomakorvauksesta. Lomapalkkana maksetaan säännöllinen kk-palkka loman ajalta. Lomarahan maksaminen riippuu siitä, onko työntekijä ansainnut lomaa työsuhteen 3 kk:n aikana.
3) Ilmeisesti kuitenkin kohta 1 ja 2 ovat samaa tapausta: tuntipalkkainen siirtyi kk-palkkaan? Jos näin on, ei makseta mitään lomakorvausta tai lomarahaa vuoden vaihteessa, vaan lomapalkkaa maksetaan 99 § 7 momentin mukaisesti eli ikään kuin työntekijä olisi ollut koko lomanmääräytymisvuoden kk-palkkainen. Tällöin lomapalkka lasketaan työajan vähäisyyden vuoksi 99 § 4 mom:n ja 104 §:n mukaan.
Lomapalkka ja -raha lasketaan siis lähtökohtaisesti kuukausipalkan mukaan, kun työntekijä on lomanmääräytymisvuoden päättyessä kuukausipalkkainen (99 § 7 mom.). Työntekijään sovelletaan lisäksi lomapalkan määrittelyssä KirVESTES 99 § 4 momenttia (Prosenttiperusteinen lomapalkka, kun työaika on 7-8 tuntia viikossa): sivutoimiselle viranhaltijalle/kuukausipalkkaiselle työntekijälle, joka säännöllisen työaikansa perusteella työskentelee niin harvoina päivinä ja niin vähäisen tuntimäärän, että jokaisen lomanmääräytymisvuoden aikana yksi tai useampi lomanmääräytymiskuukausi jää vajaaksi lomanmääräytymiskuukaudeksi, maksetaan lomapalkkana 104 §:n mukaisesti laskettu prosenttiperusteinen lomapalkka. Soveltamisohjeessa on lisäksi tarkempia laskuohjeita, mm. se, että laskentaperusteeseen otetaan mukaan kaikkien kuukausien palkka.
Lomaraha maksetaan 106 § 1 mom:n mukaisesti (eikä 107 § 2 mom:n mukaisesti) maaliskuun palkan perusteella 6 % varsinaisesta osa-aikapalkasta 4 kuukaudelta (vuosina 2017-2019 Kiky-sopimuksen mukaisesti 4,2 % kuukaudelta).
Työntekijä on siis ollut osittain poissa työstä sairauden vuoksi eli osa-aikaisena 2.5.-31.7., jolta ajalta lienee saanut Kelalta osasairauspäivärahaa. Muodollisesti hän on ollut kokoaikainen 1.8. lukien, mutta käytännössä kokonaan poissa työstä sairauden vuoksi palvelussuhteen loppuun 30.9. asti. Tämä kokonaisuus vaikuttaa lomakorvaukseen ja lomarahaan seuraavasti:
1) Lomakorvaus maksetaan aina täyden 100 %:n palkan mukaan. Sairauslomavähennykset palkassa 1.8.-30.9. eivät siis alenna lomakorvauksen määrää. Tältä ajalta lomakorvauksen perusteena oleva 100 %:n palkka on täyden työajan mukainen, vaikka hän onkin viimeksi ollut tosiasiallisesti työssä osa-aikaisena. (Oikeastaan osa-aikaisuutta ei olisi tullut ”peruuttaa” sairastumisen vuoksi, vaan osa-aikainen sairausajan palkka olisi tullut maksaa 4.9. asti eli siihen asti kuin osasairauspäivärahajärjestelyn on sovittu kestävän. Seurakunta kuitenkin muutti päätöstään, jonka vuoksi sairausajan palkka sekä lomakorvaus maksetaan päätöksen mukaisesti.)
Osa-aikaisuuden ajalta 2.5.-31.7. lomakorvauksen määrään vaikuttaa osa-aikaisuus, joka otetaan lomakorvauksessa huomioon keskimääräisen palkkausprosentin mukaisesti (ks. 99 § 2 mom. ja 103 § 2 mom.). Lomaa on ansaittu 1.4. lukien 6 kuukaudelta 30.9. asti. Siitä on 3 kuukautta ollut kokoaikaista (huhti- ja elo-syyskuu) ja 3 osa-aikaista 50 % (touko-heinäkuu). Keskimääräinen palkkausprosentti on tältä 6 kuukauden ajalta 75 % ja lomakorvaus maksetaan tämän palkan mukaan.
2) Myös lomarahaan päätoimisuuden muutokset vaikuttavat. Sairausajan palkanvähennyksen sen sijaan eivät alenna lomarahaakaan. Kun työntekijä oli touko-heinäkuun osa-aikaisesi työssä, tämä aiheuttaa sen, että tältä ajalta lomaraha maksetaan 50 %:n palkan perusteella ja muilta kuukausilta täyden palkan mukaan (huhtikuu, elokuu, syyskuu).
Silloin, kun työntekijän/viranhaltijan työaika tai työmäärä muuttuu lomanmääräytymisvuoden aikana, lomaraha lasketaan eri työaikaa sisältävien jaksojen osalta erikseen. Kysymässäsi tapauksessa työntekijä on ollut osittaisella virkavapaalla, minkä vuoksi lomaraha lasketaan osa-aikakuukausilta ja kokoaikaisilta kuukausilta erikseen. Ks. KirVESTES 106 §:n 1 mom. sove.
Myös lomakorvaus lasketaan pääsäännöstä poikkeavasti edellä sanotun mukaisesti, eli keskimääräisen palkkausprosentin mukaisesti. Ks. KirVESTES 103 §:n 2 mom. ja 99 §: 2 ja 3 mom.
Lomaraha maksetaan täyden laskennallisen maaliskuun palkan perusteella eikä lomautuksen vuoksi vähentyneen palkan mukaan.
Ilmeisesti kukin työrupeama on erillinen ns. pätkätyö, ja niiden välissä palvelussuhdetta ei ole olemassa (ei siis ole toistaisessa palvelussuhteessa oleva ns. tarvittaessa tuleva). Pätkätöiden kyseessä ollessa palvelussuhde ikään kuin alkaa joka työrupeaman osalta alusta, jolloin aiemmalla työhistorialla ei ole merkitystä. Korvaus maksetaan näissä tilanteissa 9,0 %:n mukaan (105 §).
31.3.2015 päättyneen lomanmääräytymisvuoden lomat olisi tullut pitää 30.9.2016 mennessä. Jos niitä ei tähän mennessä ole saatu pidettyä, niin pitämättömät lomat maksetaan rahana.
31.3.2016 päättyneen lomanmääräytymisvuoden lomat tulee pitää viimeistään 30.9.2017 mennessä tai ne maksetaan lomakorvauksena. Lomakorvauksen sijasta on mahdollista sopia, jos asiasta ollaan yksimielisiä, että osa lomasta säästetääni säästövapaana 97 §:n mukaisesti. Kaikkea lomaa ei kuitenkaan voi säästää.
Lomakorvaus lasketaan maksamisajankohdan palkan mukaan.
Lomia pidetään aina vanhimmasta päästä alkaen.
On luonteeltaan 2 eri tilannetta:
1. Päätoimisuusaste muuttuu lomanmääräytymisvuoden aikana ja sitten kun lomaa pidetään seuraavana kesänä, mietitään minkä suuruista palkkaa loman ajalta pitää maksaa. Tällöin tulee kyseeseen keskimääräisen palkkausprosentin mukainen lomapalkka. Loman ajalta maksetaan tällöin eri palkkaa kuin sen hetken (uusi) palkkataso on. Tätä koskee 99 § 2 mom.
2. Toinen tilanne on se, että päätoimisuusaste työssä on pysynyt samana koko lomanmääräytymisvuoden ja sitten pian lomanmääräytymisvuoden päättymisen jälkeen (esim. 1.4. tai 1.5.) työaika ja palkkataso muuttuu ennen kuin (!) lomaa aletaan pitää. Silloin palkkataso ja työaika on ollut koko edellisen lomanmääräytymisvuoden sama joka kuussa. Muutos tapahtui vasta loman erääntymisen jälkeen, mutta ennen loman pitämistä. Tällöin lomapalkkana maksetaan sen työajan mukainen palkka, joka oli edellisenä lomanmääräytymisvuonna. Tätä koskee 99 § 3 mom. Tässä tapauksessa siis lomapalkka määräytyy keskimääräisen palkkausprosentin mukaan vasta ”seuraavana” kesänä, jolloin palkkataso on muuttunut ”uuden” lomamääräytymisvuoden alkupuolella. Vain jos työaika ja palkka muuttuvat tasan 1.4. lukien, keskimääräisen lomapalkan laskentaa ei lainkaan tarvita, koska silloin työaika ja palkka ovat pysyneet koko lomanmääräytymisvuoden samana. Mutta toki tällöinkin työajan ja palkan pienenemishetken (tai suurenemishetken, jos päätoimisuusastetta korotetaan) jälkeen annettava lomapalkka on yhtenä vuonna eri suuruinen kuin sillä hetkellä työssä ollessa maksettava palkkataso.
Esimerkeillä sama asia:
a) Työaika ja palkka on ollut ensin 100 % ja muuttunut 1.11. lukien 60 %:seksi. Tällöin loman erääntyessä seuraavan maaliskuun lopussa lasketaan keskimääräinen palkkaus-%: (7 kk x 100 % + 5 kk x 60 %) / 12 kk = 83,33 % (99 § 2 mom.). Tämän suuruista lomapalkkaa maksetaan siitä lomasta, joka erääntyy muutosta seuraavan maaliskuun lopussa, siis seuraavana kesänä ja sen jälkeen talvilomana.
b) Työaika ja palkka on ollut 100 % lomanmääräytymisvuoden loppuun. Työaika ja palkka muuttuvat 60 %:seksi 1.5. lukien. Kun erääntynyt loma annetaan, sen ajalta maksetaan 100 %:n palkka, koska työ on ollut koko lomanmääräytymisvuoden 100 %:n suuruinen (99 § 3 mom.). Mutta työajalta maksettava palkka on tietysti 1.5. lukien jo 60 %:n mukainen.
c) Poikkeustilanne on se, että työaika ja palkka muuttuvat tasan 1.4. Tällöin jokaisena lomanmääräytymisvuonna on saanut koko vuoden samaa palkkaa, mutta palkka tietysti sitten on tietyn lomanmääräytymisvuoden taitteessa muuttunut. Ja tuon muutoksen jälkeen loma annetaan pitämiskesänä edeltävän vuoden palkkatason mukaan (tässä esimerkissä 100 %:n palkkana), kun taas työssäoloajalta maksetaan luonnollisesti jo muuttuneen työajan mukaista palkkaa.
Miten lasketaan lomarahojen vaihtaminen vapaaksi, kun työntekijällä on täysi lomaoikeus (12 kk) ja hän tekee osa-aikaista työtä?
Esimerkiksi: jos on lomaa 1. taulukon mukaisesti 38 pv ja osa-aikatyö on 50%, eli 100%:n työssä tulisi lomarahasta 15 pv jos kaiken vaihtaa vapaaksi. Onko osa-aikaisen vapaapäivien määrä 7 pv vai 8 pv, vai 7 pv vapaata ja loppuosa rahana?
Lomaoikeus on 38 päivää ja lomarahavapaa voi olla 15 päivää, kuten kokoaikaisellakin.
Kysymys on siitä, miten osa-aikatyö on järjestetty. Jos työ on järjestetty tasaisena osa-aikatyönä 5 päivälle viikossa, lomarahavapaat sijoitetaan näille 5 päivälle. Jos taas työ on järjestetty tehtäväksi vuoroviikoin, lomarahavapaat sijoitetaan kuten vuosilomakin. Yhtä työpäivälle sijoittuvaa lomarahavapaata kohden sijoitetaan aina toinen lomarahavapaa työstä poissaolopäivälle. Sama periaate kuin vuosilomassa.
Selkeintä olisi, että lomarahavapaata myönnettäisiin parillinen lukumäärä päiviä, jolloin sijoittelu työ- ja työstä poissaolopäiville menee tasan. Tällöin pieni osa lomarahasta jää maksettavaksi.